3. การประกอบธุรกิจในแต่ละสายผลิตภัณฑ์

3.1 ลักษณะผลิตภัณฑ์หรือบริการ

ในการให้บริการสำหรับลูกค้าในแต่ละโครงการของบริษัท สามารถแบ่งงานออกเป็น 3 ส่วนหลัก
ได้แก่ การออกแบบวิศวกรรม (Design and Engineering)
การจัดซื้อจัดหาเครื่องจักรและอุปกรณ์ (Procurement of Machinery and Equipment)
และการก่อสร้างโรงงานอุตสาหกรรม (Construction)
โดยลูกค้าอาจว่าจ้างบริษัทเพื่อให้บริการแยกเฉพาะส่วนก็ได้ อย่างไรก็ดี
โดยทั่วไปลูกค้าจะชอบการให้บริการในลักษณะแบบเบ็ดเสร็จในทุกส่วนงานหรือที่เรียกว่าการให้บริการแบบ
Integrated EPC มากกว่า เนื่องจากลูกค้าจะสามารถควบคุมคุณภาพและต้นทุนของโครงการ
โดยมอบให้เป็นความรับผิดชอบของผู้ให้บริการ
ตลอดจนการประหยัดเวลาในการดำเนินงานจากความต่อเนื่องของงานในแต่ละส่วน
ทั้งนี้บริษัทเป็นผู้รับเหมางานด้านวิศวกรรมไทยรายแรกและรายเดียวที่สามารถให้บริการในลักษณะ
Integrated EPC แบบครบวงจร โดยเน้นการให้บริการแก่ลูกค้าในกลุ่มอุตสาหกรรมพลังงาน
ปิโตรเคมี และเคมีภัณฑ์ ทั้งในและต่างประเทศ ซึ่งส่วนมากแล้วบริษัทจะทำงานเป็นผู้รับเหมาหลัก
(Main Contractor)
หรือทำการก่อสร้างร่วมกับผู้รับเหมารายอื่นทั้งที่เป็นผู้รับเหมาไทยและหรือผู้รับเหมาต่างประเทศในลักษณะ
Consortium โดยมีรายละเอียดของงานในแต่ละกลุ่มงานหลักมีดังนี้

3.1.1 การออกแบบวิศวกรรม (Design and Engineering)

ในการให้บริการออกแบบวิศวกรรม
บริษัทมีทีมงานวิศวกรในทุกสาขาวิศวกรรมที่จำเป็นในการออกแบบ ได้แก่ โยธา เครื่องกล ไฟฟ้า
และเคมี ทำให้สามารถทำการออกแบบโรงงานอุตสาหกรรมได้ทั้งในส่วนของงานโครงสร้างโยธา
ระบบสาธารณูปโภคในโรงงาน เช่น ไฟฟ้า ประปา เครื่องปรับอากาศ ระบบกำจัดขยะ
และระบบบำบัดน้ำเสีย กระบวนและขั้นตอนการผลิตโดยเฉพาะสำหรับสินค้าในกลุ่มปิโตรเลียม
ปิโตรเคมี และเคมีภัณฑ์อื่น ๆ ตลอดจนระบบควบคุมและตรวจวัดต่าง ๆ ที่จำเป็นต้องใช้ในโรงงาน
การมีทีมงานวิศวกรที่พร้อมในทุกสาขาวิศวกรรมนับเป็นจุดแข็งที่สำคัญของบริษัทในการทำธุรกิจ
กล่าวคือ บริษัทสามารถให้บริการแก่ลูกค้าแบบครบวงจรอย่างแท้จริง
สามารถประหยัดค่าใช้จ่ายในการว่าจ้างผู้อื่นในการออกแบบและมีการประสานงานกันอย่างใกล้ชิดระหว่างผู้ออกแบบและทีมงานก่อสร้าง
ซึ่งทำให้บริษัทสามารถควบคุมต้นทุนการก่อสร้างโครงการได้อย่างมีประสิทธิภาพสูงสุด

สำหรับขั้นตอนในการออกแบบวิศวกรรม
บริษัทจะเริ่มจากการวิเคราะห์ถึงวัตถุประสงค์และข้อกำหนดของลูกค้าในทุก ๆ ด้าน
ก่อนที่จะทำการออกแบบในรายละเอียด
ซึ่งในการดำเนินการออกแบบบริษัทจะคำนึงถึงปัจจัยที่สำคัญต่าง ๆ อาทิ

-   ความปลอดภัยของโรงงานทั้งในภาพรวมและในแต่ละรายละเอียดของการใช้งาน

-   ความเป็นมิตรต่อสิ่งแวดล้อม

-   คุณภาพของผลิตภัณฑ์ที่จะได้จากกระบวนการผลิต

-   ประสิทธิภาพที่สูงสุดของขั้นตอนการผลิตทั้งในด้านของหลักสมดุลความร้อน (Heat Balance)
    และหลักสมดุลมวลสาร (Material Balance) เพื่อลดการสูญเสียของพลังงานและวัตถุดิบ
    อันจะช่วยให้ลูกค้ามีต้นทุนในการผลิตสินค้าที่ต่ำที่สุด

  - ความเชื่อถือได้ของระบบการผลิต เครื่องจักร และอุปกรณ์

-   ความง่ายและการประหยัดค่าใช้จ่ายในการบำรุงรักษาหรือการปรับเปลี่ยนในอนาคต

-   ปัญหาและอุปสรรคที่อาจจะเกิดขึ้นได้ในขั้นตอนของการก่อสร้าง
    ซึ่งจะทำให้บริษัทสามารถตระหนักล่วงหน้า และสามารถเตรียมมาตรการเพื่อรองรับ
    อันเป็นการลดความเสี่ยงในการดำเนินงานของบริษัท

-   ความเหมาะสมของเทคโนโลยีที่ใช้และต้นทุนโครงการของลูกค้า

3.1.2 การจัดซื้อจัดหาเครื่องจักรและอุปกรณ์ (Procurement of Machinery and
Equipment)

บริษัทให้บริการเป็นผู้จัดซื้อจัดหาเครื่องจักรและอุปกรณ์ทั้งหมดที่จำเป็นต่อโครงการ
โดยจัดหาและจัดซื้อมาจากผู้ผลิตหรือผู้จัดจำหน่ายทั้งในประเทศและต่างประเทศ
บริษัทจะเป็นผู้ดำเนินการเจรจาต่อรองราคา เงื่อนไขการสั่งซื้อและการส่งมอบ
ตรวจสอบคุณภาพและคุณสมบัติของเครื่องจักรและอุปกรณ์ให้เป็นไปตามข้อกำหนดที่ผู้ออกแบบได้ระบุไว้
และประสานงานให้มีการจัดส่งตามกำหนดการซึ่งสอดคล้องกับแผนงานรวมของโครงการ

จากประสบการณ์ของบริษัท
ซึ่งมีลูกค้าส่วนใหญ่เป็นผู้ประกอบการในธุรกิจปิโตรเลียมและปิโตรเคมีซึ่งได้รับสิทธิประโยชน์ส่งเสริมการลงทุนจากสำนักงานคณะกรรมการส่งเสริมการลงทุน
(Board of Investment, BOI)
ทำให้บริษัทมีความรู้และความเชี่ยวชาญในกระบวนการจัดซื้อและนำเข้าเครื่องจักรจากต่างประเทศให้แก่ลูกค้าตามเงื่อนไขของสำนักงานคณะกรรมการส่งเสริมการลงทุน
และจากเครือข่ายบริษัทย่อยและบริษัทร่วมของ TEC
ซึ่งเป็นผู้ถือหุ้นรายใหญ่รายหนึ่งของบริษัทในประเทศต่าง ๆ ทั่วโลก
ทำให้บริษัทสามารถใช้เครือข่ายที่มีอยู่นี้ในการช่วยทำการตรวจสอบคุณภาพและติดตามความคืบหน้าของการผลิตเครื่องจักรและอุปกรณ์
ณ โรงงานผลิตที่ตั้งอยู่ในประเทศเดียวกับเครือข่ายของบริษัท
จึงทำให้บริษัทมีความยืดหยุ่นในการจัดซื้อและจัดหาเครื่องจักรและอุปกรณ์จากต่างประเทศ

3.1.3 การก่อสร้างโรงงานอุตสาหกรรม (Construction)

ในการให้บริการรับเหมาก่อสร้างโรงงาน
บริษัทจะจัดทีมงานก่อสร้างที่เหมาะสมกับโครงการแต่ละประเภทเข้ารับผิดชอบในการดำเนินการ
โดยแต่ละทีมประกอบไปด้วยวิศวกรผู้ควบคุมงานในแต่ละระดับ
และวิศวกรโครงการจากสาขาวิศวกรรมต่าง ๆ
ทีมงานที่ได้รับมอบหมายจะต้องร่วมกับรับผิดชอบในการดำเนินงานของโครงการนั้น ๆ
ตั้งแต่การวางแผนการดำเนินงาน การประสานงานระหว่างลูกค้าหรือตัวแทนของลูกค้า
ผู้รับเหมาช่วง ผู้ผลิตหรือผู้จัดจำหน่ายเครื่องจักรและอุปกรณ์ และวิศวกรผู้ออกแบบ
การควบคุมและตรวจสอบงานก่อสร้างให้ได้คุณภาพและแล้วเสร็จตามแผนที่ได้วางไว้
การบริหารโครงการทั้งในด้านของต้นทุนและการเบิกจ่ายเงิน
และการดูแลในเรื่องความปลอดภัยในการทำงาน

ทั้งนี้ ตลอดช่วงระยะเวลาการออกแบบ การจัดซื้อจัดหา และการก่อสร้าง
บริษัทได้จัดให้มีฝ่ายควบคุมคุณภาพ (Quality Control Department)
ซึ่งประกอบไปด้วยบุคลากรผู้เชี่ยวชาญเฉพาะด้านของบริษัทคอยตรวจสอบและติดตามผลงานในทุก ๆ
ขั้นตอน เพื่อให้มั่นใจว่างานในทุกรายละเอียดมีประสิทธิภาพตรงตามคุณสมบัติที่กำหนดไว้
ซึ่งสำหรับการตรวจสอบนี้ บริษัทจะทำการตรวจสอบไปพร้อมกับตัวแทนของลูกค้า

ในกรณีทั่วไปของโครงการที่บริษัทได้รับการว่าจ้างให้บริการในลักษณะแบบเบ็ดเสร็จในทุกส่วนงานหรือที่เรียกว่าการให้บริการแบบ
Integrated EPC นั้น เมื่อพิจารณาถึงมูลค่ารวมของโครงการในด้านของรายได้ของบริษัท
มูลค่าของส่วนการออกแบบวิศวกรรมมีมูลค่าประมาณร้อยละ 30 ของมูลค่ารวมของโครงการ
มูลค่าของส่วนการจัดซื้อจัดหาเครื่องจักรและอุปกรณ์มีมูลค่าประมาณร้อยละ 40
ของมูลค่ารวมของโครงการ
และมูลค่าของส่วนการรับเหมาก่อสร้างโรงงานอุตสาหกรรมมีมูลค่าประมาณร้อยละ 30
ของมูลค่ารวมของโครงการ ทั้งนี้ สัดส่วนดังกล่าวอาจเปลี่ยนแปลงได้
ขึ้นอยู่กับความซับซ้อนของโครงการ

บริษัทให้ความสำคัญเป็นอย่างมากกับความปลอดภัยและชีวอนามัยของผู้ปฏิบัติงาน
โดยในแต่ละโครงการได้จัดให้มีอุปกรณ์ป้องกันอันตรายสำหรับพนักงานอย่างเพียงพอ
มีการอบรมพนักงานด้านความปลอดภัยก่อนเริ่มงานก่อสร้าง
มีการวิเคราะห์หาความเป็นไปได้ของการเกิดอุบัติเหตุด้านต่าง ๆ
เพื่อที่จะได้ออกแบบป้องกันความเสียหายมิให้ลุกลามไปยังบริเวณข้างเคียง
รวมถึงจัดให้มีเจ้าหน้าที่ด้านความปลอดภัยในทุกโครงการของบริษัท
อีกทั้งบริษัทยังได้รับการรับรองมาตรฐาน BSI-OHSAS 18001:2007 และในอดีตที่ผ่านมา
การดำเนินการก่อสร้างของบริษัทได้รับการยอมรับจากลูกค้าว่ามีมาตรฐานความปลอดภัยค่อนข้างสูง
ซึ่งพิจารณาได้จากใบประกาศนียบัตรต่าง ๆ ที่บริษัทได้รับจากลูกค้าในโครงการต่าง ๆ
โดยอย่างในตารางดังต่อไปนี้แสดงประกาศนียบัตรดังกล่าวที่บริษัทได้รับในช่วง 6 ปีที่ผ่านมา

  -------------------------------------------------------------------------------------------------------------
  ชื่อลูกค้า              ลักษณะโครงการ                                   ประกาศนียบัตรที่ได้รับ
  ------------------- ---------------------------------------------- ------------------------------------------
  บริษัทอูเบะ ไฟน์        โครงการก่อสร้างโรงงาน 1,6 Hexanediol และ  1,5    การทำงาน 2
  เคมิคอลส์ (เอเชีย)     Pentanediol                                    ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
  จำกัด                                                               

  บริษัทเอ็มทีพี เอชพี เจวี  โครงการก่อสร้างโรงงาน Hydrogen Peroxide          การทำงาน 5
  (ประเทศไทย) จำกัด                                                   ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
  และ บริษัทโซลเวย์                                                     
  เพอรอกซี่ไทย จำกัด                                                    

  บจ. พีทีที โพลีเอทิลีน    โครงการก่อสร้างโรงงาน Linear Low Density         การทำงาน 5.93
                      Polyethylene                                   ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บริษัท พีทีที ฟีนอล จำกัด  โครงการก่อสร้างโรงงาน Bisphenol-A (BPA)          การทำงาน 5.7
                                                                     ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บริษัท ไทย เอ็มเอ็มเอ   โครงการก่อสร้างโรงงาน Methyl Methacrylate (MMA)  การทำงาน 3
  จำกัด                                                               ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บจ. พีทีที โพลีเอทิลีน    โครงการก่อสร้างโรงงาน Low Density Polyethylene   การทำงาน 4
                                                                     ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บจ. พีทีที โพลีเอทิลีน    โครงการก่อสร้างโรงงานแยกก๊าซอีเทนเพื่อได้ก๊าซเอธิลีน     การทำงาน 10
                                                                     ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บมจ. วีนิไทย          โครงการขยายกำลังการผลิตของโรงงานผลิตไวนิล คลอรีน    การทำงาน 3
                      โมโนเมอร์ (Vinyl Chlorine Monomer) และคลอรีน     ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
                      (Chlorine)                                     

  บจ. ไบเออร์ไทย       โครงการขยายกำลังการผลิตของโรงงานผลิตโพลีคาร์บอเนต   การทำงาน 1.56
                      (Polycarbonate)                                ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
                      และโครงการขยายกำลังการผลิตของโรงงานผลิตปิสฟีโนล เอ  
                      (Bisphenol A)                                  

  Bayer Polyurethanes โครงการก่อสร้างโรงงานผลิตสารประกอบโมดิฟายด์         การทำงาน 1
  (Shanghai) Co.,     ไดฟีนีลมีเทน ไดไอโซไซยาเนต (Modified              ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
  Ltd.                Diphenylmethane Diisocyanate; mMDI)            

  บจ. ทีโอซี ไกลคอล     โครงการก่อสร้างส่วนบริการของโรงงานผลิตก๊าซเอธิลีน      การทำงาน 1.5
                      ออกไซด์ (Ethylene Oxide) และเอธิลีน ไกลคอล        ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
                      (Ethylene Glycol)                              

  บจ. คาโอ อินดัสเตรียล  โครงการก่อสร้างโรงงานผลิตสารชำระล้าง แชมพู และสบู่    การทำงาน 1.74
  (ประเทศไทย)                                                        ล้านชั่วโมงทำงานโดยไม่มีอุบัติเหตุถึงขั้นหยุดการทำงาน

  บจ. ตะวันออกเคมีเกิ้ล   โครงการก่อสร้างโรงงานผลิตเอทิล แอลกอฮอล์ (Ethyl     การทำงาน 4.5
                      Alcohol)                                       แสนชั่วโมงทำงานโดยไม่มีอุบัติเหตุถึงขั้นหยุดการทำงาน

  บจ. จีอี โตชิบา ซิลิโคนส์ โครงการก่อสร้างโรงงานผลิตผลิตภัณฑ์จากซิลิโคน           การทำงาน 2.8
  สเปเชียลตี้                                                           ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
  (ประเทศไทย)                                                        

  บจ. เอเชีย ซิลิโคนส์    โครงการก่อสร้างโรงงานผลิตซิลิโคนโมโนเมอร์            การทำงาน 10
  โมโนเมอร์                                                           ล้านชั่วโมงทำงานโดยไม่มีอุบัติเหตุถึงขั้นหยุดการทำงาน
  -------------------------------------------------------------------------------------------------------------

“ตัวอย่างผลงานของ TTCL ที่สำคัญและสร้างชื่อเสียง”

ในช่วง 6 ปีที่ผ่านมา โดยมีมูลค่ารวมกันกว่า 40,000 ล้านบาท
และสามารถจำแนกได้ตามลักษณะของโครงการได้ดังต่อไปนี้

+---------------+-------------------------+-------+---------+--------+
| ชื่อลูกค้า /      | ลักษณะโครงการ            | ประเ  | ระ      | มูลค่า   |
| ที่ตั้งโครงการ    |                         | ภทงาน | ยะเวลาด | งานโดย |
|               |                         | ^(/1) | ำเนินการ | ประมาณ |
|               |                         |       |         | (ล     |
|               |                         |       |         | ้านบาท) |
+===============+=========================+=======+=========+========+
| บจ.อูเบะ ไฟน์   | โครงการก่อสร้างโรงงานผลิต  | E     | พ.ค. 52 | 1      |
| เคมิคอลส์       | 1,6 Hexanediol และ  1,5 | .P.C. | – ม.ค.  | ,000 - |
| (เอเชีย) /     | Pentanediol             |       | 54      | 1,500  |
| จ.ระยอง       |                         |       |         |        |
+---------------+-------------------------+-------+---------+--------+
| บจ.เอ็มทีพี เอชพี | โครงการก่อสร้างโรงงานผลิต  | E.    | มิ.ย. 51 | 1,000  |
| เจวี           | Hydrogen Peroxide       | PS.CM | – ต.ค.  | –      |
| (ประเทศไทย)   |                         |       | 53      | 1,500  |
| จำกัด (และ     |                         |       |         |        |
| บริษัทโซลเวย์    |                         |       |         |        |
| เพอรอกซี่ไทย    |                         |       |         |        |
| จำกัด /        |                         |       |         |        |
| จ.ระยอง       |                         |       |         |        |
+---------------+-------------------------+-------+---------+--------+
| บจ. พีทีที ฟีนอล  | โครงก                   | E     | มี.ค. 51 | 5,000  |
| / จ.ระยอง     | ารก่อสร้างโรงงานผลิตปิสฟีโนล | .P.C. | – ธ.ค   | –      |
|               | เอ (Bisphenol A)        |       | 53      | 6,000  |
+---------------+-------------------------+-------+---------+--------+
| บจ. พีทีที       | โค                      | E     | ธ.ค. 49 | 3,500  |
| โพลีเอทิลีน /    | รงการก่อสร้างโรงงานผลิตโพล | .P.C. | – ส.ค.  | –      |
| จ.ระยอง       | ีเอทิลีนความหนาแน่นต่ำเชิงเส้น |       | 53      | 4,000  |
|               | (Low Density            |       |         |        |
|               | Polyethylene)           |       |         |        |
+---------------+-------------------------+-------+---------+--------+
| บจ. ไทย       | โครงการก่อสร             | E     | พ.ย. 50 | 3      |
| เอ็มเอ็มเอ /    | ้างโรงงานผลิตเมทิลเมทาคริเล | .P.C. | – ธ.ค.  | ,000 - |
| จ.ระยอง       | (Methyl Methacrylate)   |       | 52      | 3,500  |
+---------------+-------------------------+-------+---------+--------+
| บจ. พีทีที       | โค                      | E     | ธ.ค. 49 | 5,000  |
| โพลีเอทิลีน /    | รงการก่อสร้างโรงงานผลิตโพล | .P.C. | – ส.ค.  | –      |
| จ.ระยอง       | ีเอทิลีนความหนาแน่นต่ำเชิงเส้น |       | 52      | 6,000  |
|               | (Linear Low Density     |       |         |        |
|               | Polyethylene)           |       |         |        |
+---------------+-------------------------+-------+---------+--------+
| บจ. พีทีที       | โครงการก่อสร้างโรงงาน     | C.    | ต.ค. 49 | 5,000  |
| โพลีเอทิลีน /    | แยกก๊าซอีเทนเพื่อได้ก๊าซเอธิลีน |       | – ต.ค.  | –      |
| จ.ระยอง       | (Ethane Cracker)        |       | 52      | 6,000  |
+---------------+-------------------------+-------+---------+--------+
| บมจ. วีนิไทย /  | โครงการขยา              | E     | ก.พ. 51 | 200 -  |
| จ.ระยอง       | ยกำลังการผลิตของโรงงานผลิต | .P.C. | – มิ.ย.  | 400    |
|               | PVC                     |       | 52      |        |
+---------------+-------------------------+-------+---------+--------+
| Bayer         | โครงการก่อสร             | E.P   | พ.ค. 49 | 400 -  |
| Polyurethanes | ้างโรงงานผลิตเมทิลีนไดอะนีลีน | S.CM. | – เม.ย. | 600    |
| (Shanghai)    | (Methylenedianiline;    |       | 52      |        |
| Co., Ltd. /   | MDA)                    |       |         |        |
| Shanghai,     |                         |       |         |        |
| ประเทศจีน      |                         |       |         |        |
+---------------+-------------------------+-------+---------+--------+
| Vietnam Oil   | การออกแบบวิศวกรรมโรงกลั่น  | E.    | ก.ย. 48 | 100 -  |
| and Gas       | น้ำมันในเขตเศรษฐกิจยวุ๋งกว๊าต |       | – ก.พ.  | 200    |
| Corporation / | (Dung Quat Refinery)    |       | 50      |        |
|               |                         |       |         |        |
| Quang Ngai,   |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| บจ. ไบเออร์ไทย | โครงการขยายกำลังการผลิต   | E     | ส.ค. 48 | 600 –  |
| / จ.ระยอง     | ของโรงงานผลิตโพลีคาร์บอเนต | .P.C. | – ต.ค.  | 800    |
|               | (Polycarbonate)         |       | 49      |        |
+---------------+-------------------------+-------+---------+--------+
| บจ. ไบเออร์ไทย | โครงการขยายกำลังก        | E     | ก.ค. 48 | 100 –  |
| /             | ารผลิตของโรงงานผลิตปิสฟีโนล | .P.C. | – ก.ค.  | 200    |
| จ.ระยอง       | เอ (Bisphenol A)        |       | 49      |        |
+---------------+-------------------------+-------+---------+--------+
| บมจ. วีนิไทย /  | โครงการขยายกำล          | E     | พ.ค. 48 | 1,000  |
| จ.ระยอง       | ังการผลิตของโรงงานผลิตไวนิล | .P.C. | – พ.ย.  | –      |
|               | คลอรีน โมโนเมอร์ (Vinyl   |       | 49      | 1,500  |
|               | Chlorine Monomer)       |       |         |        |
|               | และคลอรีน (Chlorine)     |       |         |        |
+---------------+-------------------------+-------+---------+--------+
| Shin Etsu     | โครงก                   | E.P   | พ.ค. 48 | 400 –  |
| Engineering   | ารก่อสร้างโรงงานผลิตโซดาไฟ | S.CM. | – ม.ค.  | 600    |
| Co., Ltd. /   | (โซเดียมไฮดรอกไซด์)       |       | 50      |        |
| รัฐหลุยเซียน่า    | และคลอรีน (Chlorine)     |       |         |        |
| ประ           |                         |       |         |        |
| เทศสหรัฐอเมริกา |                         |       |         |        |
+---------------+-------------------------+-------+---------+--------+
| บจ.           | โครงก                   | E     | มี.ค. 48 | 600 –  |
| ไ             | ารก่อสร้างโรงงานผลิตโซดาไฟ | .P.C. | – มิ.ย.  | 800    |
| ทยอาซาฮีเคมีภัณฑ์ | (โซเดียมไฮดรอกไซด์)       |       | 49      |        |
| / จ.ระยอง     | และคลอร์-อัลคาไล          |       |         |        |
|               | (Chlor-Alkali)          |       |         |        |
+---------------+-------------------------+-------+---------+--------+
| Bayer         | โครงการก่อสร้างโร         | E.P   | พ.ย. 47 | 200 –  |
| Polyurethanes | งงานผลิตสารประกอบโมดิฟายด์ | S.CM. | – มี.ค.  | 400    |
| (Shanghai)    | ไดฟีนีลมีเทน ไดไอโซไซยาเนต |       | 49      |        |
| Co., Ltd. /   | (Modified               |       |         |        |
| Shanghai,     | Diphenylmethane         |       |         |        |
| ประเทศจีน      | Diisocyanate; mMDI)     |       |         |        |
+---------------+-------------------------+-------+---------+--------+
| บจ.           | โครง                    | E     | พ.ย. 47 | 0 –    |
| ไ             | การก่อสร้างโรงงานผลิตคลอรีน | .P.C. | – ต.ค.  | 100    |
| ทยอาซาฮีเคมีภัณฑ์ | (Chlorine)              |       | 48      |        |
| / จ.ระยอง     |                         |       |         |        |
+---------------+-------------------------+-------+---------+--------+

ตัวอย่างผลงานในอดีตของ TVC ในช่วง 6 ปีที่ผ่านมา มีดังต่อไปนี้

+---------------+-------------------------+-------+---------+--------+
| ชื่อลูกค้า /      | ลักษณะโครงการ            | ประเ  | ระ      | มูลค่า   |
| ที่ตั้งโครงการ    |                         | ภทงาน | ยะเวลาด | งานโดย |
|               |                         | ^(/1) | ำเนินการ | ประมาณ |
|               |                         |       |         | (ดอลลา |
|               |                         |       |         | ร์สหรัฐ) |
+===============+=========================+=======+=========+========+
| Unilever      | โรงงานผลิตสบู่เหลว         | E.    | มี.ค.    | 50,000 |
| Vietnam / Tay |                         |       | 54–     | –      |
| Bac Cu Chi    |                         |       | พ.ค. 54 | 1      |
| IZ, Hochiminh |                         |       |         | 00,000 |
| City          |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Vietnam       | โรงงานผลิตเบียร์           | E     | พ.ย.    | 1      |
| Brewery       |                         |       | 53-     | 00,000 |
| Limited /     |                         |       | มี.ค. 54 | –      |
| District 12 – |                         |       |         | 5      |
| HCMC ,        |                         |       |         | 00,000 |
| ประเทศเวียดนาม |                         |       |         |        |
+---------------+-------------------------+-------+---------+--------+
| Japan Vietnam | โคร                     | E     | ธ.ค.    | 1,0    |
| Fertilizer    | งการระบบเชื้อเพลิงโดยใช้ก๊าซ | .P.C. | 53 -    | 00,000 |
| Company /     |                         |       | ก.ค. 54 | –      |
| Dong Nai, ,   |                         |       |         | 1,5    |
| ประเทศเวียดนาม |                         |       |         | 00,000 |
+---------------+-------------------------+-------+---------+--------+
| Penjico –     | โค                      | E     | เม.ย.   | 5      |
| HCMC /        | รงการสร้างหม้อต้มน้ำมันให้ร้อน | .P.C. | 53 -    | 00,000 |
| VanPhong –    |                         |       | พ.ค. 54 | –      |
| Nha Trang     |                         |       |         | 1,0    |
| City ,        |                         |       |         | 00,000 |
| ประเทศเวียดนาม |                         |       |         |        |
+---------------+-------------------------+-------+---------+--------+
| United        | โรงงานผลิตยา             | E     | ก.ย. 53 | 15,0   |
| International |                         | .P.C. | – ก.ย.  | 00,000 |
| Pharma        |                         |       | 54      | –      |
| Company Ltd.  |                         |       |         | 20,0   |
| / VSIP 2 –    |                         |       |         | 00,000 |
| Binh Duong ,  |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Dow Chemical  | โรงงานผลิต Emulsion      | E     | มี.ค. 53 | 5      |
| Co. (DOW) /   |                         | .P.CM | – มี.ค.  | 00,000 |
| Nhon Trach IZ |                         |       | 54      | –      |
| No.3, Dong    |                         |       |         | 1,0    |
| Nai ,         |                         |       |         | 00,000 |
| ประเทศเวียดนาม |                         |       |         |        |
+---------------+-------------------------+-------+---------+--------+
| Procter &     | โครงการสร้างอาคารโรงงาน  | C     | ก.ค. 52 | 1      |
| Gamble        |                         |       | – ม.ค.  | 00,000 |
| Indochina     |                         |       | 53      | –      |
| Ltd. / Dong   |                         |       |         | 5      |
| An IZ, Binh   |                         |       |         | 00,000 |
| Duong,        |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Procter &     | โครงการปรับปรุงโรงงาน     | E.CM  | มิ.ย. 52 | 1      |
| Gamble        |                         |       | – มี.ค.  | 00,000 |
| Indochina     |                         |       | 53      | –      |
| Ltd. / Dong   |                         |       |         | 5      |
| An IZ, Binh   |                         |       |         | 00,000 |
| Duong,        |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Japan Vietnam | โครงการปรับปรุงอุปกรณ์อบแห้ง | E     | พ.ค. 51 | 1,0    |
| Fertilizer    |                         | .P.C. | – เม.ย. | 00,000 |
| Company /     |                         |       | 52      | –      |
| Dong Nai,     |                         |       |         | 1,5    |
| ประเทศเวียดนาม |                         |       |         | 00,000 |
+---------------+-------------------------+-------+---------+--------+
| Japan Vietnam | โครงการขยายโกดังเก็บวัตถุดิบ | E     | ก.ย..   | 2,0    |
| Fertilizer    |                         | .P.C. | 50 –    | 00,000 |
| Company /     |                         |       | เม.ย.   | –      |
| Dong Nai, ,   |                         |       | 51      | 3,0    |
| ประเทศเวียดนาม |                         |       |         | 00,000 |
+---------------+-------------------------+-------+---------+--------+
| Shell Vietnam | โครงก                   | P.C.  | เม.ย.   | 1      |
| Co., Ltd. /   | ารปรับปรุงอุปกรณ์สำหรับยกของ |       | 50 –    | 00,000 |
| Dong Nai,     |                         |       | ธ.ค. 50 | –      |
| ประเทศเวียดนาม |                         |       |         | 5      |
|               |                         |       |         | 00,000 |
+---------------+-------------------------+-------+---------+--------+
| Shell Vietnam | โครงการปร               | P.C.E | เม.ย.   | 1      |
| Co., Ltd. /   | ับปรุงอุปกรณ์สำหรับยกของโครง | .P.C. | 50 –    | 00,000 |
| Dong Nai,     | การก่อสร้างโรงงานขจัดขยะมูล |       | ธ.ค. 50 | –      |
| ประเทศเวียดนาม | ฝอย                     |       |         | 5      |
| Vietstar      |                         |       |         | 00,000 |
| Corporation / |                         |       |         |        |
| Ho Chi Minh   |                         |       |         |        |
| City,         |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Vietstar      | โครงการก่อสร้างโรงง       | E.    | เมย. 50 | 1      |
| Corporation / | านขจัดขยะมูลฝอยโครงการขยา | P.C.บ | – ส.ค.  | 00,000 |
| Ho Chi Minh   | ยการผลิตโรงงานผลิตผงซักฟอก | ริการศ | 51      | –      |
| City,         |                         | ึกษาคว |         | 5      |
| ประเทศเว      |                         | ามเป็น |         | 00,000 |
| ียดนามUnilever |                         | ไปได้ข |         |        |
| Vietnam Co.,  |                         | องโคร |         |        |
| Ltd /         |                         | งการข |         |        |
| Ho Chi Minh   |                         | ยายกา |         |        |
| City,         |                         | รผลิตโ |         |        |
| ประเทศเวียดนาม |                         | รงงาน |         |        |
|               |                         | ผลิตผง |         |        |
|               |                         | ซักฟอก |         |        |
+---------------+-------------------------+-------+---------+--------+
| Unilever      | โครงการขยา              | บ     | เม.ย.   | น้อยกว่า |
| Vietnam Co.,  | ยการผลิตโรงงานผลิตผงซักฟอก | ริการศ | 50 –    | 50,000 |
| Ltd /         |                         | ึกษาคว | มิ.ย. 50 |        |
| Ho Chi Minh   |                         | ามเป็น |         |        |
| City,         |                         | ไปได้ข |         |        |
| ประเทศเวียดนาม |                         | องโคร |         |        |
|               |                         | งการข |         |        |
|               |                         | ยายกา |         |        |
|               |                         | รผลิตโ |         |        |
|               |                         | รงงาน |         |        |
|               |                         | ผลิตผง |         |        |
|               |                         | ซักฟอก |         |        |
+---------------+-------------------------+-------+---------+--------+
| Japan Vietnam | โครง                    | E     | ต.ค. 49 | 5      |
| Fertilizer    | การขยายขนาดโกดังเก็บปุ๋ยเคมี | .P.C. | – มี.ค.  | 00,000 |
| Co., Ltd. /   |                         |       | 50      | –      |
| Dong Nai,     |                         |       |         | 1,0    |
| ประเทศเวียดนาม |                         |       |         | 00,000 |
+---------------+-------------------------+-------+---------+--------+
| Procter &     | การออกแบบหน่วยบรรจ       | E.    | ต.ค. 49 | น้อยกว่า |
| Gamble        | ุหีบห่อของโรงงานผลิตผงซักฟอก |       | – พ.ย.  | 50,000 |
| (Vietnam)     |                         |       | 49      |        |
| Co., Ltd. /   |                         |       |         |        |
|               |                         |       |         |        |
| Binh Duong,   |                         |       |         |        |
| ประเทศเวียดนาม |                         |       |         |        |
+---------------+-------------------------+-------+---------+--------+
| Shell Vietnam | โครงการออกแบบและประเมิน  | E.    | ก.ค. 49 | น้อยกว่า |
| Co., Ltd. /   | ต้นทุนการก่อสร้างโครงการโรง | และ   | – ต.ค.  | 50,000 |
| Dong Nai,     | งานผสมโพลีเมอร์ในยางมะตอย | บริการ | 49      |        |
| ประเทศเวียดนาม |                         | ที่ปรึกษ |         |        |
|               |                         | าประม |         |        |
|               |                         | าณการ |         |        |
|               |                         | ต้นทุนก |         |        |
|               |                         | ่อสร้าง |         |        |
+---------------+-------------------------+-------+---------+--------+
| ExxonMobil    | โคร                     | E.C.  | ก.ค. 49 | 5      |
| Vietnam Co.,  | งการปรับปรุงอุปกรณ์น้ำดับเพลิง |       | – มี.ค.  | 00,000 |
| Ltd. /        |                         |       | 50      | –      |
| Dong Nai,     |                         |       |         | 1,0    |
| ประเทศเวียดนาม |                         |       |         | 00,000 |
+---------------+-------------------------+-------+---------+--------+

หมายเหตุ: E = การออกแบบวิศวกรรม, P = การจัดซื้อจัดหาเครื่องจักรและอุปกรณ์, C =
การก่อสร้างโรงงานอุตสาหกรรม, CM = การให้บริการบริหารโครงการก่อสร้าง, PS =
การให้บริการจัดหาเครื่องจักรและอุปกรณ์

3.2 การตลาดและภาวะการแข่งขัน

3.2.1 กลยุทธ์การแข่งขัน

ในการกำหนดกลยุทธ์การแข่งขันและนโยบายการดำเนินธุรกิจ
บริษัทมุ่งเสริมสร้างความสามารถในการแข่งขันในระยะยาว
โดยบริษัทได้กำหนดกลยุทธ์การแข่งขันและนโยบายการดำเนินธุรกิจหลักของบริษัทดังนี้

-   ประสบการณ์ของกลุ่มวิศวกรผู้บริหาร
    นอกเหนือจากความสามารถในด้านการบริหารงานของกลุ่มผู้บริหารซึ่งสามารถพิสูจน์ได้จากการนำพาบริษัทให้อยู่รอดผ่านพ้นวิกฤตการณ์ทางเศรษฐกิจของประเทศไทยในปี
    2540
    ผู้บริหารหลายท่านของบริษัทได้มีประสบการณ์การทำงานและปฏิบัติงานทางด้านวิศวกรรมในอดีตก่อนที่จะได้รับความไว้วางใจให้เป็นผู้บริหารของบริษัท
    โดยผู้บริหารหลายท่านได้ร่วมงานกับบริษัทมาตั้งแต่การจัดตั้งบริษัทหรือมากกว่า 26 ปี
    ทำให้สามารถมีความรู้ความเข้าใจในงานด้านต่าง ๆ ของบริษัทเป็นอย่างดี
    โดยเฉพาะอย่างยิ่งงานทางด้านวิศวกรรมและผู้บริหารกลุ่มนี้ยังได้ใช้ประสบการณ์ที่มีเพื่อช่วยเหลือในการตรวจสอบดูแลการทำงานพร้อมทั้งให้คำแนะนำแก่วิศวกรระดับผู้จัดการโครงการและวิศวกรระดับอื่น
    ๆ ทั้งนี้จากการที่ผู้บริหารระดับสูงของบริษัทได้มีประสบการณ์ร่วมกับบริษัทมาเป็นเวลายาวนาน
    ส่งผลให้คณะผู้บริหารมีความเข้าใจถึงวัฒนธรรมองค์กรรวมถึงความเปลี่ยนแปลงที่ผ่านมาได้เป็นอย่างดี

-   ผลงานโครงการอันเป็นที่ยอมรับในอดีต
    เนื่องจากผู้ประกอบการในธุรกิจปิโตรเลียมและปิโตรเคมีที่สำคัญในประเทศนั้นมีจำนวนจำกัด
    ดังนั้นกลุ่มลูกค้าส่วนหนึ่งจะเป็นกลุ่มลูกค้าเดิมที่ทำการลงทุนเพิ่มเติมโดยในตลอดระยะเวลากว่า
    26 ปีที่บริษัทได้ประกอบกิจการมานั้น
    บริษัทได้ใช้กลยุทธ์ในการรักษาฐานลูกค้าของบริษัทไว้ด้วยคุณภาพของผลงานในโครงการและบริการด้านวิศวกรรมของบริษัทซึ่งสร้างความพึงพอใจสูงสุดให้กับลูกค้า
    โดยบริษัทได้ประสบความสำเร็จในการดำเนินกลยุทธ์ดังกล่าว
    ดังเห็นได้จากกลุ่มลูกค้าในอดีตได้ให้ความเชื่อถือและความไว้วางใจในการกลับมาใช้บริการของกลุ่มบริษัทอีก
    ยกตัวอย่างเช่น กลุ่มบริษัท ปตท. กลุ่มบริษัท SCG Chemical บจ. ไบเออร์ไทย บจ.
    ไทยอาซาฮีเคมีภัณฑ์ บมจ. ไทยเซ็นทรัลเคมี Bayer Polyurethanes (Shanghai) Co.,
    Ltd. (ประเทศจีน) Shin Etsu Engineering Co., Ltd. (ประเทศญี่ปุ่น)
    และกลุ่มบริษัท SOLVAY (ประเทศเบลเยี่ยม)
    นอกเหนือจากการมอบหมายโครงการเพิ่มเติมให้แก่บริษัทแล้ว
    กลุ่มบริษัทเหล่านี้ยังได้ทำการแนะนำบริษัทต่อไปยังลูกค้ารายใหม่อื่น ๆ ด้วย
    ดังนั้นบริษัทจึงมีนโยบายหลักที่ให้ความสำคัญแก่การรักษาและเสริมสร้างชื่อเสียงของบริษัท
    โดยการรักษาคุณภาพของโครงการให้เป็นไปตามมาตรฐานทางด้านวิศวกรรม
    การดำรงไว้ซึ่งความซื่อสัตย์ต่อวิชาชีพวิศวกรรม
    การดำเนินงานในแต่ละโครงการให้แล้วเสร็จตามกำหนด
    การดูแลผลประโยชน์เสมือนหนึ่งว่าบริษัทได้ร่วมเป็นเจ้าของโครงการดังกล่าวของลูกค้าด้วย
    และการบริการหลังการขายกับลูกค้า

-   ความรู้ความสามารถของวิศวกร
    บริษัทมีนโยบายส่งเสริมและพัฒนาบุคลากรโดยเฉพาะอย่างยิ่งบุคลากรของบริษัทที่เป็นวิศวกรซึ่งนับเป็นทรัพยากรหนึ่งที่สำคัญของบริษัท
    เพื่อพัฒนาประสิทธิภาพในการดำเนินงานและดำรงไว้ซึ่งความสามารถในการแข่งขัน
    โดยจัดให้มีแผนการพัฒนาองค์ความรู้และขีดความสามารถของวิศวกรอย่างต่อเนื่องทั้งในด้านความรู้ทางเทคนิควิชาการเฉพาะทาง
    รวมไปถึงหลักการบริหารจัดการโครงการ
    พร้อมทั้งสนับสนุนการทำงานร่วมกันเป็นทีมเพื่อให้มีการแลกเปลี่ยนความเห็นและเรียนรู้ความรู้ในเชิงวิศวกรรมจากวิศวกรอื่นภายในทีม

-   ประสิทธิภาพในการจัดการของบริษัท
    บริษัทมีนโยบายที่จะพัฒนาระบบการทำงานและการบริหารจัดการงานส่วนกลางอย่างต่อเนื่อง
    เพื่อเพิ่มประสิทธิภาพในการทำงานและพัฒนาความสามารถในการตอบสนองความต้องการของลูกค้าและการเพิ่มความเชื่อมั่นให้แก่ลูกค้าทั้งในและต่างประเทศ
    ยกตัวอย่างเช่นการดำเนินการวางระบบมาตรฐานคุณภาพ
    ซึ่งทำให้บริษัทได้รับการรับรองคุณภาพมาตรฐาน ISO 9001:2001 จากบริษัท มูดี้
    อินเตอร์เนชั่นแนล (ไทยแลนด์) จำกัด

-   การเป็นบริษัทไทยรายแรกและรายเดียวที่สามารถให้บริการแบบ Integrated EPC
    บริษัทเป็นผู้ให้บริการในประเทศไทยรายแรกและรายเดียวที่สามารถให้บริการแบบ
    Integrated EPC สำหรับโครงการก่อสร้างโรงงานปิโตรเคมีและปิโตรเลียมขนาดไม่เกิน
    300 ล้านดอลลาร์สหรัฐ
    ได้โดยไม่จำเป็นที่จะต้องพึ่งพาบริษัทแม่ในต่างประเทศหรือบริษัทอื่นเข้าร่วมทำงานในโครงการ
    ซึ่งแตกต่างจากผู้ให้บริการรายอื่นซึ่งจำเป็นต้องให้บริษัทแม่เข้าช่วยเหลือในด้านการออกแบบทางด้านวิศวกรรม
    หรือความช่วยเหลือในการร่วมประมูลงานในโครงการขนาดที่เกินความสามารถของตัวบริษัทเองหรือในโครงการที่บริษัทนั้น
    ๆ ยังไม่มีประสบการณ์ในการทำโครงการมาก่อน
    ความที่เป็นผู้ให้บริการอย่างครบวงจรอย่างแท้จริงทำให้บริษัทมีความได้เปรียบในเรื่องของต้นทุนการดำเนินงาน
    การดำเนินการที่เป็นไปด้วยความรวดเร็วและคล่องตัว การรักษาคุณภาพงาน
    ความพร้อมและความสามารถในการรับงานโครงการที่มีขนาดใหญ่
    ซึ่งจะทำให้บริษัทได้ประโยชน์จากการบริหารโครงการด้วยต้นทุนที่มีประสิทธิภาพสูงสุด
    (Economy of Scale)

  - ความปลอดภัยในการทำงาน
  บริษัทได้ให้ความสำคัญต่อความปลอดภัยของบุคลากรของบริษัทและผู้รับเหมาช่วงของบริษัทที่ทำงานในบริเวณโครงการ
  โดยบริษัทถือว่าการเกิดอุบัติเหตุเป็นความสูญเสียเนื่องจากจะมีผลกระทบต่อด้านต้นทุนและเวลาที่เพิ่มขึ้น
  รวมถึงขวัญกำลังใจของบุคลากรที่เกี่ยวข้อง ดังนั้นบริษัทจึงได้ปฏิบัติตามมาตรฐาน OHSAS 18001
  ต่อความปลอดภัยของทุก ๆ ฝ่าย และบริษัทได้รับการรับรองมาตรฐาน BSI-OHSAS
  18001:2007 จากบริษัท มูดี้ อินเตอร์เนชันแนล (ไทยแลนด์) จำกัด โดยในแต่ละโครงการนั้น
  บริษัทได้จัดให้มีอุปกรณ์ป้องกันพร้อมสำหรับพนักงาน และนอกจากนี้
  ยังมีการวิเคราะห์หาความเป็นไปได้ของการเกิดอุบัติเหตุด้านต่าง ๆ
  เพื่อที่จะได้ออกแบบป้องกันความเสียหายมิให้ลุกลามไปยังบริเวณข้างเคียง
  นอกเหนือจากนี้บริษัทยังมีประวัติทางด้านความปลอดภัยที่ได้รับการยอมรับจากลูกค้าซึ่งแสดงได้จากประกาศนียบัตรทั้งหลายที่บริษัทได้รับตลอดระยะเวลากว่า
  26 ปีที่บริษัทได้ทำการประกอบกิจการมา (ดังแสดงไว้ในข้อ 3.1.3
  การก่อสร้างโรงงานอุตสาหกรรม)

-   การจัดซื้อจัดหาที่มีประสิทธิภาพ
    บริษัทได้มีการกำหนดนโยบายในการจัดซื้อเพื่อสร้างความโปร่งใสและสร้างการแข่งขันระหว่างผู้จัดจำหน่ายวัตถุดิบต่าง
    ๆ รวมถึงการจัดหาและจัดจ้างผู้รับเหมาช่วง
    โดยบริษัทจะจัดให้มีการประกวดราคาทุกครั้งเพื่อเป็นการรับประกันว่าต้นทุนของบริษัทซึ่งจะส่งผลถึงต้นทุนของลูกค้าอีกทอดหนึ่งอยู่ในระดับที่เหมาะสม

-   ความสัมพันธ์กับผู้ผลิตและผู้จัดจำหน่ายเครื่องจักร อุปกรณ์ และวัสดุก่อสร้าง และผู้รับเหมาช่วง
    ในการดำเนินการและส่งมอบงานที่มีคุณภาพแก่ลูกค้าในแต่ละโครงการภายในกำหนดการที่วางแผนเอาไว้
    บริษัทมีความจำเป็นอย่างยิ่งที่จะต้องพึ่งพาผู้ผลิตและผู้จัดจำหน่ายเครื่องจักร อุปกรณ์
    และวัสดุก่อสร้าง ตลอดจนผู้รับเหมาช่วงที่มีคุณภาพ ความพร้อม ความเชี่ยวชาญ
    และความรับผิดชอบ
    การรักษาสัมพันธภาพที่ดีกับผู้ให้บริการเหล่านี้จะช่วยให้บริษัทสามารถดำรงไว้ซึ่งความสามารถในการแข่งขัน
    และลดความเสี่ยงอันอาจจะเกิดจากการไม่สามารถจัดซื้อและจัดหาเครื่องจักร อุปกรณ์
    วัสดุก่อสร้าง และผู้รับเหมาช่วงที่มีคุณภาพสำหรับโครงการใหม่ในอนาคตได้

-   การใช้เทคโนโลยีที่ทันสมัยในการออกแบบ
    เนื่องจากการก่อสร้างโรงงานปิโตรเคมีและปิโตรเลียมมีความสลับซับซ้อนในการออกแบบเป็นอย่างมาก
    บริษัทจึงได้นำเทคโนโลยีที่ทันสมัยมาใช้กับทั้งระบบการออกแบบของบริษัท
    โดยที่บริษัทใช้โปรแกรมออกแบบทางวิศวกรรมที่ทันสมัย ยกตัวอย่างเช่น โปรแกรม PDS
    (Plant Design System) ทำให้ออกแบบได้อย่างถูกต้อง ลดความผิดพลาด
    และสามารถตรวจสอบการออกแบบจากภาพจำลองโรงงานในรูปแบบ 3 มิติเสมือนจริง
    นอกเหนือจากนี้โปรแกรม PDS
    ยังสามารถช่วยให้พนักงานของลูกค้าสามารถปฏิบัติงานและซ่อมบำรุง (Operation and
    Maintenance) ในพื้นที่โรงงานได้อย่างสะดวก เหมาะสมและปลอดภัย

    3.2.2 กลุ่มลูกค้าเป้าหมาย การจำหน่าย และช่องทางการจำหน่าย

    ลูกค้าของบริษัทและบริษัทย่อยสามารถแบ่งได้เป็น 3 กลุ่มอุตสาหกรรม คือ ปิโตรเคมี เคมีภัณฑ์
    และปิโตรเลียม โดยสัดส่วนการให้บริการแก่ลูกค้าแต่ละกลุ่มในงวดปี 2550 – 2553 เป็นดังนี้

    หน่วย : ล้านบาท

  ------------------------------------------------------------------------------------------------
  ประเภท         ปี 2550              ปี 2551               ปี 2552               ปี 2553     
  -------------- ---------- -------- ----------- -------- ----------- -------- ---------- --------
                 มูลค่า       ร้อยละ    มูลค่า        ร้อยละ    มูลค่า        ร้อยละ    มูลค่า       ร้อยละ

  ปิโตรเคมี        4,115.89   91.98    10,588.23   97.05    9,333.79    91.15    2,095.00   39.84

  เคมีภัณฑ์         299.11     6.68     308.02      2.83     864.87      8.45     3,162.97   60.15

  ปิโตรเลียม       59.57      1.33     13.22       0.12     41.34       0.40     0.69       0.01

  รวม            4,474.58   100.00   10,909.47   100.00   10,240.00   100.00   5,258.66   100.00
  ------------------------------------------------------------------------------------------------

ในการรับงานของบริษัทและบริษัทย่อยจะมีทั้งการเป็นผู้รับเหมาโดยตรงจากลูกค้าและผ่านการรับเหมาช่วง
ซึ่งในงวดปี 2550 – 2553 มูลค่างานทั้งหมดที่รับรู้เป็นรายได้ของบริษัทมาจากการประมูลงาน
โดยส่วนใหญ่แล้วบริษัทจะรับงานจากการเป็นผู้รับเหมาโดยตรงจากลูกค้า
โดยสัดส่วนงานของบริษัทระหว่างการติดต่อลูกค้าโดยตรงและผ่านการรับเหมาช่วงในงวดปี 2550 –
2553 เป็นดังนี้

หน่วย : ล้านบาท

  --------------------------------------------------------------------------------------------------
  ประเภท          ปี 2550              ปี 2551               ปี 2552               ปี 2553      
  --------------- ---------- -------- ----------- -------- ----------- -------- ----------- --------
                  มูลค่า       ร้อยละ    มูลค่า        ร้อยละ    มูลค่า        ร้อยละ    มูลค่า        ร้อยละ

  ผู้รับเหมาหลัก      4,401.48   98.37    10,894.01   99.86    10,240      100.00   5,258.66    100.00

  ผู้รับเหมาช่วง      73.10      1.63     15.46       0.14     -           -        -           -

  รวม             4,474.58   100.00   10,909.47   100.00   10,240.00   100.00   5,.258.66   100.00
  --------------------------------------------------------------------------------------------------

3.  ภาวะอุตสาหกรรมและการแข่งขัน

ภาวะและแนวโน้มการลงทุนของอุตสาหกรรมปิโตรเลียมและปิโตรเคมีในประเทศไทย

จากข้อมูลของสถาบันปิโตรเลียมแห่งประเทศไทยนั้น
การพัฒนาอุตสาหกรรมปิโตรเคมีในประเทศไทยแบ่งออกเป็น 3 ช่วง ดังนี้

  ช่วงที่ 1 (2523 – 2532) :
  การเริ่มต้นอุตสาหกรรมปิโตรเคมีในประเทศไทยเพื่อตอบสนองความต้องการเบื้องต้นภายในประเทศ
  พร้อมกับการพัฒนา Eastern Seaboard

  ช่วงที่ 2 (2532 – 2547) :
  ในช่วงแรกเป็นการขยายตัวเนื่องจากการผลิตผลิตภัณฑ์ที่มีความหลากหลายมากขึ้นในช่วงปี 2532
  – 2538
  และในช่วงหลังเป็นการพัฒนาอุตสาหกรรมปิโตรเคมีในประเทศไทยเพื่อการเริ่มต้นการส่งออกไปยังตลาดต่างประเทศ

  ช่วงที่ 3 (2547 – 2561) :
  การเสริมสร้างความแข็งแกร่งทางด้านธุรกิจเพื่อการแข่งขันในระดับนานาชาติ
  รวมถึงแนวโน้มการรวมกิจการหรือการรวมกลุ่มพันธมิตรเพื่อการผลิตและสร้างความแข็งแกร่งระหว่างสมาชิก

โดยปัจจุบันการลงทุนของอุตสาหกรรมปิโตรเคมีนั้นอยู่ในช่วงที่ 3
และถึงแม้ว่าภาวะอุตสาหกรรมปิโตรเคมีจะมีการเจริญเติบโตที่เริ่มชะลอตัวลง
เนื่องจากความผันผวนของราคาน้ำมันในตลาดโลก
แต่เพื่อลดการพึ่งพาการนำเข้าจากต่างประเทศและสนองความต้องการผลิตภัณฑ์ปิโตรเคมีของประเทศจีนที่มีการเจริญเติบโตอย่างรวดเร็ว
จึงมีการลงทุนสร้างโรงงานใหม่หรือขยายกำลังการผลิตในประเทศไทยอย่างต่อเนื่อง คาดว่าใน 3
– 5 ปีข้างหน้า
มูลค่าการลงทุนในอุตสาหกรรมปิโตรเคมีและปิโตรเลียมในประเทศไทยจะมีการลงทุนไม่ต่ำกว่า
300,000 ล้านบาท หรือ 9,000 ล้านดอลลาร์สหรัฐ ในกว่า 56 โครงการ นอกจากนี้
การลงทุนของทั้งสองอุตสาหกรรมในต่างประเทศก็มีมูลค่าที่ค่อนข้างสูงมาก อาทิ
ที่ประเทศเวียดนามได้มีการค้นพบแหล่งน้ำมัน และก๊าซธรรมชาติ
และได้มีการพัฒนาอุตสาหกรรมด้านปิโตรเคมีและปิโตรเลียม
เพื่อสนองความต้องการภายในประเทศที่มีความเจริญเติบโตอย่างรวดเร็ว
จึงเป็นตลาดที่มีศักยภาพสูง ซึ่งภายในปี 2561
ศักยภาพการผลิตของอุตสาหกรรมปิโตรเคมีในประเทศไทยจะเพิ่มขึ้นกว่าร้อยละ 80 เทียบกับปี
2547 หรือจาก 14,579 กิโลตันต่อปี เป็น 26,242 กิโลตันต่อปี อย่างไรก็ดี
แนวโน้มเศรษฐกิจไทยในปี 2554
คาดว่าจะเติบโตอย่างต่อเนื่องสอดคล้องกับการฟื้นตัวของเศรษฐกิจโลก
โดยเฉพาะความเจริญเติบโตทางเศรษฐกิจอย่างต่อเนื่องของประเทศจีน
ทำให้ความต้องการของปิโตรเคมีสูงขึ้นเมื่อเทียบกับปี 2553
ดังจะเห็นได้จากผู้ผลิตปิโตรเคมีรายใหญ่ของไทย บมจ. ปตท. เคมิคอล
คาดว่าสามารถเพิ่มกำลังการผลิตปิโตรเคมีและพลาสติก ร้อยละ 50 จาก 3.13 ล้านตันต่อปีในปี
2553 เป็น 4.7 ล้านตันต่อปี ในปี 2554

นอกจากนี้จากผลสำรวจของ สำนักงานคณะกรรมการส่งเสริมการลงทุน (BOI) เรื่อง
“ความมั่นใจของนักลงทุนต่างชาติต่อการลงทุนในประเทศไทย” ในปี 2554 โดย
ศูนย์วิจัยและพัฒนาระบบสารสนเทศระหว่างประเทศ พบว่า 50.9%
ของนักลงทุนชาวต่างชาติยังมีความมั่นใจในการลงทุนในประเทศไทย และ 45.1%
มีแผนขยายการลงทุนเพิ่ม ซึ่งแสดงถึงความมั่นใจ ของนักลงทุนต่างชาติได้เป็นอย่างดี
อีกทั้งกลุ่มประเทศเอเชียตะวันออกเฉียงใต้ยังมีการลงทุนในการสร้างโรงงานปิโตรเคมีอย่างต่อเนื่องอาทิเช่น
การสร้างโรงงานปิโตรเคมีระดับ World-Scale ของกลุ่มปูนซีเมนไทย ร่วมกับ Vietnam Oil
and Gas Group (Petrovietnam) และ Vietnam National Chemical Corporation
(Vinachem) อันจะเป็นโรงงานปิโตรเคมี ขนาดใหญ่เแห่งแรกในประเทศเวียดนาม
โดยคาดว่าจะใช้เงินลงทุนมีมูลค่าประมาณ 3,500 - 4,000 ล้านดอลลาร์สหรัฐ

ภาวะการแข่งขัน

การแข่งขันในอุตสาหกรรมรับเหมา EPC ในประเทศในปัจจุบัน มีแนวโน้มการแข่งขันที่ไม่รุนแรงนัก
ทั้งนี้ เนื่องจากการที่ผู้ให้บริการแต่ละรายมีความสามารถในการให้ บริการที่จำกัด
โดยขีดความสามารถในการให้บริการของแต่ละบริษัทจะขึ้นอยู่กับจำนวนวิศวกรที่มีความสามารถและประสบการณ์เป็นปัจจัยสำคัญ
ดังนั้นจากแนวโน้มที่โครงการก่อสร้างโรงงานปิโตรเคมีและปิโตรเลียมจะมีเพิ่มขึ้นในอนาคต
แต่ผู้ให้บริการมีน้อยรายจากที่กล่าวมาในข้างต้น
และจากการที่ผู้ให้บริการในอุตสาหกรรมต่างมีโครงการก่อสร้างที่อยู่ระหว่างการดำเนินการเป็นจำนวนที่ใกล้เคียงกับขีดความสามารถในการให้บริการของตน
รวมถึงการประมูลงานส่วนมากในโครงการก่อสร้างโรงงานปิโตรเคมีและปิโตรเลียมนั้น
เจ้าของโครงการมักจัดให้มีการประมูลโครงการเป็นแบบ Integrated EPC
โดยมิได้แยกแต่ละส่วนของโครงการออกมาต่างหาก
ทำให้ผู้เข้าร่วมประมูลจะต้องทำการพิจารณาอย่างรอบคอบถึงความสามารถในการรับงานของตนเอง
ก่อนทำการร่วมประมูล เนื่องจากการรับเหมา EPC
นั้นจะต้องใช้ขีดความสามารถของทีมตลอดจนความพร้อมในทุก ๆ
ด้านขององค์กรวิศวกรเป็นอย่างมาก ทำให้บริษัทมองว่าอุปสงค์ในปัจจุบันของอุตสาหกรรมรับเหมา
EPC นั้นมีมากกว่าอุปทาน
จึงส่งผลให้ภาวการณ์แข่งขันจากการประมูลโครงการจะไม่รุนแรงและไม่มีการตัดราคาดั่งเช่นอุตสาหกรรมก่อสร้างทั่ว
ๆ ไป

ในฐานะที่บริษัทเป็นบริษัทไทยรายแรกและรายเดียวที่ให้บริการรับเหมา EPC
แบบครบวงจรอย่างแท้จริง และการที่อุตสาหกรรมรับเหมา EPC
ในปัจจุบันมีการแข่งขันที่ไม่รุนแรงแล้ว
บริษัทยังได้รับการยอมรับจากเจ้าของโครงการก่อสร้างที่ผ่านมาในอดีตในด้านคุณภาพและความคุ้มค่าของมูลค่าก่อสร้างที่บริษัทนำเสนอ
ดังนั้นบริษัทจึงมีชื่อเสียงที่ดีเป็นที่ยอมรับในกลุ่มบริษัทอุตสาหกรรมผลิตปิโตรเคมีและปิโตรเลียม

ปัจจุบัน บริษัทที่ประกอบธุรกิจให้บริการออกแบบวิศวกรรม จัดหาเครื่องจักรและอุปกรณ์
และรับเหมาก่อสร้างโรงงานแบบครบวงจรในประเทศไทยซึ่งเป็นคู่แข่งกับบริษัทเป็นผู้ให้บริการจากต่างประเทศทั้งหมด
โดยคู่แข่งที่สำคัญของบริษัท ได้แก่ Technip Geoproduction (M) Sdn. Bhd.
(ประเทศมาเลเซีย) Samsung Engineering and Construction Company
(ประเทศเกาหลีไต้) JGC Corporation (ประเทศญี่ปุ่น) CTCI Corporation
(ประเทศไต้หวัน) Hitachi Zosen (ประเทศญี่ปุ่น) Uhde Shedden (ประเทศเยอรมนี)
Foster Wheeler (ประเทศสหรัฐอเมริกา) Mitsui Engineering & Shipbuilding
(ประเทศญี่ปุ่น) Mitsubishi Heavy Industries (ประเทศญี่ปุ่น) Fluor Corporation
(ประเทศสหรัฐอเมริกา)

โดยผู้ให้บริการจากต่างประเทศดังกล่าวบางรายได้มีการจัดตั้งบริษัทย่อยหรือบริษัทร่วมขึ้นในประเทศไทยด้วย
อาทิ บจ.ซีทีซีไอ (ประเทศไทย) บจ. ซัมซุง เอ็นจิเนียริ่ง (ประเทศไทย) บจ.เทคนิป
เอ็นจิเนียริ่ง (ประเทศไทย) และ บจ. อูเด้ห์ เชดเด้น (ประเทศไทย) เป็นต้น
โดยบริษัทย่อยหรือบริษัทร่วมเหล่านี้ไม่สามารถให้บริการ EPC ได้อย่างครบวงจร
โดยยังต้องพึ่งพาความช่วยเหลือจากบริษัทแม่ในต่างประเทศในส่วนของงานออกแบบวิศวกรรมเป็นสำคัญ
แผนภาพต่อไปนี้แสดงผลการดำเนินงานของบริษัทเปรียบเทียบกับบริษัทย่อยหรือบริษัทร่วมของผู้ให้บริการจากต่างประเทศในประเทศไทยดังกล่าว

โดยปกติ มูลค่าของงานออกแบบวิศวกรรมและงานบริหารจัดการโครงการ ซึ่งผู้รับเหมา EPC
มุ่งเน้นและแข่งขันกัน คิดเป็นประมาณร้อยละ 30 ของมูลค่ารวมของโครงการ
ความสามารถในการแข่งขันและการทำกำไรของผู้รับเหมาแต่ละรายจึงขึ้นอยู่กับต้นทุนในการดำเนินงานเป็นสำคัญ
โดยเฉพาะอย่างยิ่งค่าใช้จ่ายด้านบุคลากร จากการประมาณการของบริษัท ผู้รับเหมา EPC
ในแต่ละประเทศจะมีต้นทุนค่าใช้จ่ายดำเนินงานไม่เท่ากัน โดยผู้รับเหมาจากประเทศพัฒนาแล้ว อาทิ
ประเทศญี่ปุ่น ประเทศสหรัฐ ฯ กลุ่มประเทศยุโรป จะมีค่าใช้จ่ายดำเนินงานโดยเฉลี่ยประมาณ 100
– 150 ดอลลาร์สหรัฐต่อชั่วโมง ผู้รับเหมาจากประเทศเกาหลี และประเทศไต้หวันจะอยู่ที่ประมาณ
80 – 100 ดอลลาร์สหรัฐต่อชั่วโมง
ในขณะที่ผู้รับเหมาในประเทศไทยและบริษัทจะมีค่าใช้จ่ายดำเนินงานเพียงประมาณ 30 – 40
ดอลลาร์สหรัฐต่อชั่วโมง
จึงทำให้บริษัทมีความสามารถในการแข่งขันในตลาดต่างประเทศค่อนข้างสูงโดยเฉพาะสำหรับโครงการที่มีขนาดมูลค่าโครงการขนาดกลางและขนาดเล็ก

ทั้งนี้ โดยทั่วไปโครงการก่อสร้างที่ต้องการงานบริการรับเหมา Integrated EPC
จะสามารถจำแนกตามขนาดมูลค่าโครงการออกเป็น 4 กลุ่มด้วยกัน ได้แก่ (ก) โครงการขนาด
Super Size ซึ่งมีมูลค่าเกินกว่า 1,000 ล้านดอลลาร์สหรัฐ (ข) โครงการขนาดใหญ่
มูลค่าโครงการระหว่าง 500-1,000 ล้านดอลลาร์สหรัฐ (ค) โครงการขนาดกลาง
มูลค่าโครงการระหว่าง 300-500 ล้านดอลลาร์สหรัฐ และ (ง) โครงการขนาดเล็ก

ในปัจจุบัน ผู้นำในธุรกิจ EPC ของโลกต่างมุ่งเน้นให้บริการสำหรับโครงการขนาด Super Size
และโครงการขนาดใหญ่ แต่สำหรับโครงการขนาดกลาง
บริษัทเหล่านี้เริ่มสูญเสียความสามารถในการแข่งขันเนื่องจากมีต้นทุนการดำเนินงานสูง
การให้บริการสำหรับโครงการขนาดกลางจึงเป็นโอกาสทางธุรกิจที่จะทำให้โตโย-ไทย
สามารถเติบโตได้อย่างต่อเนื่องในอนาคต นอกจากนี้
การให้บริการรับเหมาช่วงในส่วนของงานออกแบบวิศวกรรมแก่ผู้นำในธุรกิจ EPC ของโลก
ยังเป็นโอกาสทางธุรกิจที่สำคัญซึ่งช่วยให้บริษัทสามารถใช้ประโยชน์จากทรัพยากรบุคลของบริษัทอย่างมีประสิทธิภาพและช่วยพัฒนาศักยภาพของทีมวิศวกรของบริษัทเพื่อรองรับการขยายตัวของบริษัทในอนาคตด้วย

อนึ่ง ในปี 2553 บริษัทได้ลงนามข้อตกลงเข้าเป็นพันธมิตรกับ ชิโยดะ คอร์ปอเรชั่น
ซึ่งเป็นกลุ่มผู้รับเหมาระดับโลก ที่ใหญ่ที่สุดเป็นอันดับ 2 ในประเทศญี่ปุ่น และเป็น 1 ใน 50
สุดยอดบริษัทของเอเชีย โดยกลุ่มชิโยดะ เข้าถือหุ้นในบริษัทจำนวน 33,600,000 หุ้น คิดเป็น 7%
ของทุนจดทะเบียน ซึ่งการเข้ามาเป็นพันธมิตรนี้จะเป็นประโยชน์
ต่อการขยายธุรกิจของบริษัทอย่างมีนัยยะสำคัญ
เนื่องจากบริษัทจะได้รับการถ่ายทอดเทคโนโลยีด้านวิศวกรรมขั้นสูงอาทิ งานสร้างโรงแยกแก๊ส LNG
โรงกลั่นน้ำมัน โรงไฟฟ้า โรงงานซินเทติกแก๊ส และโรงงานปิโตรเคมีขั้นต้น (Upstream)
จากกลุ่ม ชิโยดะและช่วยเพิ่มศักยภาพในการขยายธุรกิจเข้าสู้ตลาดงานก่อสร้างขนาดใหญ่ระดับโลก
มูลค่าโครงการละกว่า 15,000 ล้านบาท โดยตรงโดยไม่ต้องจัดตั้งกิจการร่วมค้ากับบริษัทอื่น
และคาดว่าการร่วมมือกับ ชิโยดะ
จะทำให้บริษัทสามารถบรรลุเป้าหมายในการขยายงานต่างประเทศ จากปัจจุบัน 10% เป็น 50%
ได้รวดเร็วขึ้น

3.3 การจัดหาผลิตภัณฑ์หรือบริการ

3.3.1 ขีดความสามารถในการให้บริการ

ปัจจัยสำคัญที่กำหนดขีดความสามารถในการให้บริการ Integrated EPC ของบริษัท
โดยสามารถบริหารโครงการให้สำเร็จลุล่วงตามความต้องการของลูกค้า
ทั้งในด้านคุณภาพของงานและระยะเวลาแล้วเสร็จภายใต้ต้นทุนโครงการที่สามารถสร้างผลกำไรให้กับบริษัท
ได้แก่

1.  จำนวนวิศวกร ทั้งในสายงานออกแบบทางด้านวิศวกรรม สายงานจัดซื้อ
    และสายงานการควบคุมการก่อสร้าง

2.  จำนวนผู้รับเหมาช่วงที่มีประสบการณ์และความเชี่ยวชาญในการก่อสร้างแต่ละประเภท

3.  เงินทุนหมุนเวียนที่เพียงพอและเหมาะสมกับขนาดของงาน

    วิศวกร

    ในการให้บริการแก่ลูกค้าแต่ละโครงการ
    บริษัทจะมีการแต่งตั้งและมอบหมายความรับผิดชอบให้แก่ทีมงาน
    ซึ่งส่วนใหญ่ประกอบไปด้วยวิศวกรระดับต่าง ๆ ในแต่ละสายงานและสาขาวิศวกรรม ทั้งนี้
    การกำหนดโครงสร้างและจำนวนของวิศวกรในทีมงานของแต่ละโครงการจะพิจารณาจากลักษณะของบริการ
    มูลค่า ความซับซ้อน และความเร่งด่วนของโครงการนั้น ๆ เป็นสำคัญ
    โครงสร้างทีมงานโดยทั่วไปจะสามารถแบ่งออกเป็น 3 สายงานหลัก คือ
    สายงานออกแบบทางด้านวิศวกรรม สายงานจัดซื้อ และสายงานการควบคุมการก่อสร้าง
    ซึ่งทั้งหมดอยู่ภายใต้การควบคุมดูแลของ Project Manager และ Project Engineer
    ดังแสดงไว้ในรูปด้านล่าง

  -----------------------------------------------------------------------
  []

  -----------------------------------------------------------------------

ความเพียงพอของจำนวนวิศวกรแต่ละสายงานในการให้บริการที่ได้คุณภาพ
สามารถส่งมอบงานภายในกำหนดเวลา และภายใต้ต้นทุนโครงการที่ระบุ
เป็นปัจจัยที่สำคัญในการกำหนดขีดความสามารถของบริษัทในการรับงาน ทั้งนี้ ณ วันที่ 31 ธันวาคม
2553 บริษัทมีวิศวกรรวม 719 คน แบ่งเป็นสายงานออกแบบด้านวิศวกรรม จำนวน 502 คน
สายงานจัดซื้อ 5 คน และสายงานการควบคุมการก่อสร้าง 212 คน ตามลำดับ ทั้งนี้
บริษัทเป็นหนึ่งในบริษัทให้บริการด้าน Integrated EPC ที่มีจำนวนวิศวกรมากที่สุดในประเทศไทย

ผู้รับเหมาช่วง

สำหรับการให้บริการในส่วนของการก่อสร้าง เพื่อให้สามารถจัดการโครงการได้ประสิทธิภาพสูงสุด
บริษัทจะทำการว่าจ้างผู้รับเหมาช่วงให้เข้าดำเนินการก่อสร้าง
ตามแบบที่บริษัทได้ออกแบบและได้ทำการเสนอต่อลูกค้าเพื่ออนุมัติก่อสร้างแล้ว
โดยบริษัทจะทำหน้าที่หลักในการบริหารและควบคุมงานทั้งในด้านของคุณภาพและความคืบหน้าของงานก่อสร้าง
การประสานงานกับลูกค้าและผู้ที่เกี่ยวข้องอื่น รายรับและรายจ่ายของโครงการ
ตลอดจนการเบิกจ่ายเครื่องจักร อุปกรณ์ และวัสดุก่อสร้างเพื่อใช้ในงาน

ทั้งนี้ คุณภาพของผู้รับเหมาช่วง ทั้งในด้านของความรู้ความสามารถ ประสบการณ์
และความรับผิดชอบ มีส่วนสำคัญยิ่งในความสำเร็จของแต่ละโครงการ
จำนวนผู้รับเหมาช่วงที่มีคุณภาพสำหรับงานแต่ละประเภท อาทิ งานโยธา งานโครงสร้างเหล็ก
งานติดตั้งเครื่องจักรและอุปกรณ์ งานติดตั้งท่อลำเลียงของเหลว
งานติดตั้งระบบไฟฟ้าและเครื่องมือวัด ฯลฯ
จะเป็นปัจจัยหลักที่สำคัญอีกอย่างสำหรับขีดความสามารถในการรับงานของบริษัท

ในการว่าจ้างผู้รับเหมาช่วงแต่ละราย
บริษัทได้กำหนดเป็นนโยบายให้ผู้รับเหมาช่วงทำสัญญารับเหมาช่วงกับบริษัท
โดยผู้รับเหมาช่วงต้องให้หลักประกันการปฏิบัติตามสัญญาไว้กับบริษัท (Performance Bond)
เช่นเดียวกับที่ทางบริษัทได้จัดทำไว้ให้แก่ลูกค้า
เพื่อเป็นการค้ำประกันว่าผู้รับเหมาช่วงแต่ละรายจะให้บริการที่มีคุณภาพตลอดระยะเวลาการดำเนินงานของโครงการ
โดยหากมีข้อผิดพลาดใด ๆ
บริษัทสามารถที่จะใช้เงินค้ำประกันดังกล่าวไปใช้ในการแก้ไขสถานการณ์นั้น ๆ
เพื่อไม่ให้กระทบต่อภาพรวมของโครงการ สำหรับการชำระเงินค่าจ้างให้แก่ผู้รับเหมาช่วงแต่ละราย
โดยทั่วไปในสัญญาจะระบุให้มีการชำระตามสัดส่วนหรือมูลค่าของงานที่แล้วเสร็จ
โดยต้องมีวิศวกรของบริษัทเป็นผู้ตรวจรับงานและอนุมัติ สำหรับการว่าจ้างผู้รับเหมาช่วงของบริษัทนั้น
โดยทั่วไปจะมีมูลค่าประมาณร้อยละ 13-17 ขึ้นอยู่กับประเภทและขนาดของโครงการ

เงินทุนหมุนเวียน

ในการให้บริการ Integrated EPC ของบริษัท โดยทั่วไปเมื่อมีการลงนามในสัญญาจ้างงาน
บริษัทจะได้รับเงินล่วงหน้าจากลูกค้า (Advanced Payment) ซึ่งคิดเป็นประมาณร้อยละ 10 – 15
ของมูลค่างาน เพื่อนำมาใช้จ่ายเป็นเงินทุนหมุนเวียนสำหรับโครงการ อาทิ
การสั่งซื้อและวางมัดจำค่าเครื่องจักร อุปกรณ์ และวัสดุก่อสร้าง
การจ่ายเงินล่วงหน้าให้แก่ผู้รับเหมาช่วง และค่าใช้จ่ายอื่น ๆ สำหรับโครงการ
โดยบริษัทจะต้องนำหนังสือค้ำประกันเงินรับล่วงหน้า (Advanced Payment Bond) มาแลกเปลี่ยน
นอกจากนี้บริษัทต้องมีการวางหนังสือค้ำประกันสัญญา (Performance Bond)
ไว้กับผู้ว่าจ้างตลอดอายุของโครงการ
โดยหลังจากการติดตั้งแล้วเสร็จและมีการส่งมอบงานให้แก่ลูกค้าแล้ว
บริษัทยังต้องค้ำประกันผลงานต่อไป เป็นระยะเวลาประมาณ 1 ปี
โดยการวางหนังสือค้ำประกันผลงาน (Maintenance Bond) ไว้กับผู้ว่าจ้าง หนังสือค้ำประกันทั้ง
3 ชนิด จะต้องออกโดยสถาบันการเงิน ดังนั้น
วงเงินค้ำประกันจากสถาบันการเงินจึงมีความสำคัญและมีผลต่อการ รับงานของบริษัท ซึ่ง ณ วันที่
31 ธันวาคม 2553 บริษัทมีวงเงินสำหรับหนังสือค้ำประกัน Letter of Credit (L/C)
และเงินกู้ระยะสั้น จากสถาบันการเงิน 4 แห่ง มูลค่ารวม 6,955 ล้านบาท และ 15
ล้านเหรียญดอลลาร์สหรัฐ นอกจากนี้
บริษัทยังมีวงเงินสำหรับการซื้อขายเงินตราต่างประเทศล่วงหน้าจากสถาบันการเงิน 4 แห่ง
มูลค่ารวม 500 ล้านบาท และ 27 ล้านเหรียญดอลลาร์สหรัฐ

ทั้งนี้ ณ วันที่ 31 ธันวาคม 2553 บริษัทยังคงมีวงเงินคงเหลือที่สามารถใช้สำหรับหนังสือค้ำประกัน
และ Letter of Credit (L/C) มูลค่ารวม 3,882 ล้านบาท และ 15.00
ล้านเหรียญดอลลาร์สหรัฐ
และบริษัทยังคงมีวงเงินคงเหลือที่สามารถใช้สำหรับการซื้อขายเงินตราต่างประเทศล่วงหน้ามูลค่ารวม
500 ล้านบาท และ 27 ล้านเหรียญดอลลาร์สหรัฐ

อย่างไรก็ดี สำหรับนโยบายเพิ่มการรับงานโครงการในต่างประเทศให้มากขึ้น
และการขยายขอบเขตการให้บริการให้คลอบคลุมโครงการขนาดใหญ่ขึ้นในระดับมูลค่า 300 – 500
ล้านดอลลาร์สหรัฐ ฯ อาจมีความเป็นไปได้ที่ลูกค้าเหล่านี้ไม่ต้องการที่จะจ่ายเงินล่วงหน้าให้แก่บริษัท
หรือจ่ายในสัดส่วนที่น้อยลงเมื่อเทียบกับมูลค่าโครงการ
แต่ยินดีที่จะชดเชยต้นทุนทางการเงินให้แก่บริษัท ดังนั้น
การที่บริษัทจะสามารถแข่งขันและรับงานโครงการที่มีมูลค่าขนาดใหญ่ได้
บริษัทจะต้องมีความพร้อมทางด้านเงินทุนหมุนเวียนที่มากขึ้นเพื่อให้สามารถดำเนินการตามเป้าหมายการขยายธุรกิจของบริษัทได้

3.3.2 ขั้นตอนการทำงานของบริษัท

[]

โดยทั่วไปแล้วช่วงระยะเวลาทำงานของบริษัทในแต่ละโครงการนับตั้งแต่บริษัทเข้าประมูลงานจนถึงการส่งมอบงานแล้วเสร็จให้แก่ลูกค้าจะอยู่ระหว่าง
6 เดือน ถึง 3 ปี
ขึ้นอยู่กับขนาดของโครงการและความต้องการของลูกค้าเจ้าของโครงการเป็นสำคัญ

3.3.3 เครื่องจักร อุปกรณ์ และวัสดุก่อสร้างที่ใช้ในการก่อสร้างโครงการ

เครื่องจักร อุปกรณ์ และวัสดุก่อสร้างที่ใช้ในการก่อสร้างโครงการให้แก่ลูกค้า สามารถแบ่งออกเป็น
2 กลุ่มหลัก ได้แก่ เครื่องจักรและอุปกรณ์หลัก และวัสดุก่อสร้างทั่วไป

  --------------------- -------------------------------------------------
  เครื่องจักรและอุปกรณ์หลัก   : Boiler, Chiller, Turbine, Evaporator, Pump,
                        Compressor, Reactor, Pressure Vessel,
                        ท่อและข้อต่อประเภทต่าง ๆ หม้อแปลงไฟฟ้า, Switchgear,
                        Motor Control Center, Distributed Control System,
                        Gauge and Measurement Instrument, ฯลฯ

  วัสดุก่อสร้างทั่วไป         : ท่อเหล็ก เหล็กโครงสร้าง คอนกรีต ฉนวนกันความร้อน/เย็น สี
                        ฯลฯ
  --------------------- -------------------------------------------------

ในการก่อสร้างโรงงานให้มีคุณภาพที่ดีและตรงตามความต้องการของลูกค้านั้น
บริษัทต้องทำการจัดซื้อจัดหาเครื่องจักร อุปกรณ์ และวัสดุก่อสร้างจากผู้ผลิต/ผู้จัดจำหน่ายที่เหมาะสม
โดยบริษัทจะสั่งซื้อเครื่องจักร อุปกรณ์
และวัสดุก่อสร้างจากผู้ผลิต/ผู้จัดจำหน่ายที่อยู่ในรายชื่อผู้ผลิต/ผู้จัดจำหน่ายเครื่องจักร อุปกรณ์
และวัสดุก่อสร้างที่ผ่านการพิจารณาจากบริษัททั้งในด้านคุณภาพและด้านการบริการจนเป็นที่ยอมรับในเบื้องต้น
(Approved Venders List)
หรือจากรายชื่อผู้ผลิต/ผู้จัดจำหน่ายที่ลูกค้าเป็นผู้กำหนดมาในเงื่อนไขของการจ้างงานเท่านั้น

สำหรับการจัดซื้อจัดหาเครื่องจักรและอุปกรณ์หลักนั้น
เนื่องจากเครื่องจักรและอุปกรณ์หลักสำหรับแต่ละโครงการจะมีรายละเอียดแตกต่างกันตามข้อกำหนดและลักษณะของงาน
ดังนั้นฝ่ายจัดซื้อ (Procurement)
จะเป็นผู้รวบรวมข้อมูลของเครื่องจักรและอุปกรณ์หลักแต่ละโครงการเพื่อดำเนินการจัดซื้อจัดหาให้แต่ละโครงการตามความต้องการ
โดยบริษัทจะพยายามให้เกิดการแข่งขันในการเสนอขายด้วยการจัดให้มีการประกวดราคาจากผู้ผลิต/ผู้จัดจำหน่ายมากกว่า
1 ราย ตามความเหมาะสม และบริษัทจะพิจารณาจากราคาที่ดีที่สุด เงื่อนไขการชำระเงินที่ดี
และคุณสมบัติของเครื่องจักรและอุปกรณ์ที่ถูกต้องตามที่ต้องการ ในส่วนของวัสดุก่อสร้างทั่วไป
ซึ่งเป็นวัสดุที่มีความต้องการใช้ในทุกโครงการเป็นจำนวนมาก
หากมีความต้องการมาจากโครงการมากกว่า 1 โครงการ ฝ่ายจัดซื้อจะทำการจัดซื้อพร้อมกัน
เพื่อลดต้นทุนต่อหน่วย

การรักษาความสัมพันธ์ที่ดีกับผู้ผลิต/ผู้จัดจำหน่ายเครื่องจักร อุปกรณ์
และวัสดุก่อสร้างก็เป็นอีกปัจจัยสำคัญปัจจัยหนึ่งที่เอื้อประโยชน์ในการประกอบธุรกิจของบริษัท
ไม่ว่าจะเป็นการได้รับส่วนลดพิเศษในการจัดซื้อ การได้รับส่งมอบของทันตามกำหนดเวลา
การได้รับความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
การได้รับความสำคัญเหนือผู้ประกอบการรายอื่น เป็นต้น ซึ่งผู้ผลิต/ผู้จัดจำหน่ายเครื่องจักร อุปกรณ์
และวัสดุก่อสร้างของบริษัทส่วนมากจะเป็นคู่ค้าที่ติดต่อกับบริษัทมาเป็นระยะเวลานาน ดังนั้น
ความสัมพันธ์ของบริษัทกับผู้ผลิต/ผู้จัดจำหน่ายเครื่องจักร อุปกรณ์
และวัสดุก่อสร้างถือว่าอยู่ในระดับที่น่าพึงพอใจ นอกเหนือจาก

นี้ผู้ผลิต/ผู้จัดจำหน่ายจะให้ความช่วยเหลือทางเทคนิคแก่บริษัทในกรณีที่ผู้ผลิต/ผู้จัดจำหน่ายเหล่านั้นทำการแนะนำสินค้าใหม่แก่ทางบริษัท

ในกรณีที่บริษัทจะต้องทำการจัดซื้อจัดหาเครื่องจักร อุปกรณ์ และวัสดุก่อสร้างจากต่างประเทศ
บริษัทมีภาระที่จะต้องชำระค่าเครื่องจักร อุปกรณ์ และวัสดุก่อสร้างเป็นเงินตราต่างประเทศ
ตามแต่จะตกลงกับผู้ผลิต/ผู้จัดจำหน่าย ซึ่งโดยทั่วไปสำหรับแต่ละโครงการ
บริษัทจะมีการนำเข้าเครื่องจักร อุปกรณ์ และวัสดุก่อสร้างจากต่างประเทศคิดเป็นประมาณร้อยละ
70 ของมูลค่าการสั่งซื้อทั้งหมด
เพื่อเป็นการลดความเสี่ยงทางด้านอัตราแลกเปลี่ยนเงินตราต่างประเทศ
บริษัทจะใช้หลักการป้องกันความเสี่ยงตามธรรมชาติ (Natural Hedge)
โดยมีการระบุมูลค่าการให้บริการในสัญญาแยกตามสกุลเงินต่าง ๆ ในสัดส่วนที่สอดคล้องกับต้นทุน
และในการเบิกเงินค่าบริการและก่อสร้างจากลูกค้าแต่ละงวดก็จะมีการเรียกเก็บแยกในแต่ละสกุลเงิน

3.3.4 ผลกระทบต่อสิ่งแวดล้อม

- ไม่มี -

  3.3.5 งานที่ยังไม่ได้ส่งมอบ

ณ วันที่ 31 ธันวาคม 2553 บริษัทมีโครงการที่อยู่ระหว่างการดำเนินงานมูลค่ารวมประมาณ
16,000 ล้านบาท โดยเป็นมูลค่างานที่ยังไม่ได้รับรู้รายได้ (Backlog) ทั้งสิ้น 5,780 ล้านบาท
ซึ่งโครงการที่สำคัญมีจำนวน 9 โครงการตามรายละเอียดดังนี้

+----------------+-------------------+-------+-------+-------+------+
| ชื่อลูกค้า /       | ลักษณะโครงการ      | ประเ  | ร     | มูล    | ร้อยล |
| ที่ตั้งโครงการ     |                   | ภทงาน | ะยะเว | ค่าโคร | ะมูลค |
|                |                   | ^(/1) | ลาดำเ | งการป | ่างาน |
|                |                   |       | นินการ | ระมาณ | ที่ยัง  |
|                |                   |       |       | ^(/2) | ไม่ได |
|                |                   |       |       | (ล้า   | ้รับรู้ร |
|                |                   |       |       | นบาท) | ายได้ |
+================+===================+=======+=======+=======+======+
| บมจ.           | โครงก             | E     | พ.ค.  | 1,200 | 4.86 |
| คาโปรแลคตัมไทย  | ารก่อสร้างโรงงาน1,6 | .P.C. | 52 –  | –     |      |
| / จ.ระยอง      | เฮกซาเนเดียล       |       | พ.ค.  | 1,800 |      |
|                |                   |       | 54    |       |      |
+----------------+-------------------+-------+-------+-------+------+
| บริษัทร่วมค       | โครงกา            | E     | ต.ค.  | 800-  | 6.76 |
| ้าระหว่างกลุ่มบริษัท | รก่อสร้างโรงงานผลิตไ | .P.C. | 51 –  | 1,200 |      |
| SOLVAY         | ฮโดรเจนเปอร์ออกไซด์ |       | ต.ค.  |       |      |
| กับกลุ่มบริษัท DOW  |                   |       | 53    |       |      |
| / จ.ระยอง      |                   |       |       |       |      |
+----------------+-------------------+-------+-------+-------+------+
| บจ. พีทีที ฟีนอล / | โครงการก่อสร้างโ    | E     | มี.ค.  | 6,000 | 0.01 |
| จ.ระยอง        | รงงานผลิตปิสฟีโนล-เอ | .P.C. | 51 –  | –     |      |
|                | (Bisphenol-A)     |       | พ.ค.  | 6,500 |      |
|                |                   |       | 53    |       |      |
+----------------+-------------------+-------+-------+-------+------+
| บมจ. วีนิไทย กับ  | โค                | E.    | ม     | 300 – | 4    |
|                | รงการก่อสร้างโรงงาน | P.CM. | .ค.53 | 350   | 7.13 |
| บจ.แอดวานซ์     | Epichlorohydrin   |       | –     |       |      |
| ไ              | ซึ่งมีกำลังผลิต        | E     | ต     | 800 – | 5    |
| บโอเคมิคอล(ประเ | 100,000 ตันต่อปี     | .P.C. | .ค.55 | 1,200 | 1.08 |
| ทศไทย)/จ.ระยอง |                   |       |       |       |      |
|                |                   |       | ส     |       |      |
|                |                   |       | .ค.53 |       |      |
|                |                   |       | –     |       |      |
|                |                   |       | พ     |       |      |
|                |                   |       | .ค.55 |       |      |
+----------------+-------------------+-------+-------+-------+------+
| บ. Orient      | โครงการก่อสร้า      | E.P.C | มิ.ย   | 1,000 | 7    |
| Bio-Fuel /     | งโรงงานผลิตเอทานอล |       | .53 - | –     | 6.52 |
| ป.เวียดนาม      | กำลังการผลิต        |       | ม     | 1,200 |      |
|                |                   |       | ี.ค.55 |       |      |
|                | เอทานอล 300,000   |       |       |       |      |
|                | ลิตรต่อวัน           |       |       |       |      |
+----------------+-------------------+-------+-------+-------+------+
| บ. MS Bio      | โครงการก่อสร้า      | E     | ส     | 1,000 | 9    |
| Energy Inc     | งโรงงานผลิตเอทานอล | .P.C. | .ค.53 | –     | 5.00 |
|                | กำลังการผลิต        |       | –     | 1,200 |      |
|                |                   |       | ม     |       |      |
|                | เอทานอล 300,000   |       | ี.ค.55 |       |      |
|                | ลิตรต่อวัน           |       |       |       |      |
+----------------+-------------------+-------+-------+-------+------+
| บจ. เอชเอ็มซี    | โครงการไซโลฟาร์ม   | E     | ส.ค.  | 200 - | 4    |
| โพลีเมอร์ /      | เฟส 3             | .P.C. | 53 –  | 400   | 8.39 |
| จ.ระยอง        |                   |       | ส     |       |      |
|                |                   |       | .ค.54 |       |      |
+----------------+-------------------+-------+-------+-------+------+
| บจ.            | โครงการโร         | E     | พ     | 2,500 | 9    |
| นวนครการไฟฟ้า / | งไฟฟ้านวนครขนาดเล็ก | .P.C. | .ย.53 | –     | 2.76 |
| จ.ปทุมธานี       | กำลังการผลิต        |       | –     | 3,000 |      |
|                |                   |       | ส     |       |      |
|                | 110 เมกะวัตต์       |       | .ค.55 |       |      |
+----------------+-------------------+-------+-------+-------+------+
| บมจ. อูเบะ      | โคร               | E     | พ     | 600 - | 9    |
| เคมิคอลลส์       | งการขยายกำลังการผล | .P.C. | .ย.53 | 800   | 7.31 |
| (เอเชีย) /      | ิตโรงงานคาโปรแลคตัม |       | –     |       |      |
| จ.ระยอง        | เฟส 3             |       | ธ     |       |      |
|                |                   |       | .ค.54 |       |      |
+----------------+-------------------+-------+-------+-------+------+

หมายเหตุ ^(/1) E = การออกแบบวิศวกรรม, P = การจัดซื้อจัดหาเครื่องจักรและอุปกรณ์, C =
การก่อสร้างโรงงานอุตสาหกรรม,

CM = การให้บริการบริหารโครงการก่อสร้าง, PS = การให้บริการจัดหาเครื่องจักรและอุปกรณ์

^(/2) แสดงมูลค่าโครงการที่เป็นส่วนของบริษัท

ในปัจจุบัน ความคืบหน้าของโครงการต่างๆ ข้างต้นเป็นไปตามกำหนดการที่บริษัทได้วางไว้
โดยไม่มีปัญหาความล่าช้าของงานอย่างมีนัยสำคัญ

ณ วันที่ 31 ธันวาคม 2553 TVC บริษัทมีโครงการที่อยู่ระหว่างการดำเนินงานมูลค่ารวมประมาณ
770,000 ล้านด่อง (ประมาณ 1,280 ล้านบาท) โดยเป็นมูลค่างานที่ยังไม่ได้รับรู้รายได้
(Backlog) ทั้งสิ้นประมาณ 623,000 ล้านด่อง (ประมาณ 1,030 ล้านบาท)
ซึ่งโครงการที่สำคัญมีจำนวน 7 โครงการตามรายละเอียดดังนี้

หมายเหตุ – ใช้อัตราแลกเปลี่ยน 600 ด่อง เท่ากับ 1 บาท

+----------------+-------------------+-------+-------+-------+------+
| ชื่อลูกค้า /       | ลักษณะโครงการ      | ประเ  | ร     | มูลค่าโ | ร้อยล |
| ที่ตั้งโครงการ     |                   | ภทงาน | ะยะเว | ครงกา | ะมูลค |
|                |                   | ^(/1) | ลาดำเ | รประม | ่างาน |
|                |                   |       | นินการ | าณ(ล้า | ที่ยัง  |
|                |                   |       |       | นด่อง) | ไม่ได |
|                |                   |       |       |       | ้รับรู้ร |
|                |                   |       |       |       | ายได้ |
+================+===================+=======+=======+=======+======+
| Masan          | งานออก            | E     | 2     | 300 - | 1.00 |
| Industrial     | แบบเพื่อปรับปรุงอาคาร |       | 010 - | 350   |      |
| Corporation /  | F1 เพื่อให้เป็นไปตาม  |       | 2010  |       |      |
|                | มาตราฐาน GMP      |       |       |       |      |
| ประเทศเวียดนาม  |                   |       |       |       |      |
+----------------+-------------------+-------+-------+-------+------+
| CaMau          | งานออกแบบระบ      | E.    | 2552  | 800 – | 7.00 |
| Fertilizer     | บท่อแก๊สสำหรับโรงงาน |       | -2553 | 1,100 |      |
| Plant/         |                   |       |       |       |      |
| ประเทศเวียดนาม  |                   |       |       |       |      |
+----------------+-------------------+-------+-------+-------+------+
| Masan          | โครงการก่อส        | CM    | 2     | 5,500 | 1    |
| Industrial     | ร้างโรงงานผลิตอาหาร |       | 553 - | –     | 1.56 |
| Corporation /  |                   |       | Now   | 6,000 |      |
|                |                   |       |       |       |      |
| ประเทศเวียดนาม  |                   |       |       |       |      |
+----------------+-------------------+-------+-------+-------+------+
| บ. Orient      | โครงการก่อสร้า      | E     | 2     | 45    | 7    |
| Bio-Fuel /     | งโรงงานผลิตเอทานอล | .P.C. | 553 - | 0,000 | 6.52 |
| ประเทศเวียดนาม  | กำลังการผลิต        |       | 2555  | –     |      |
|                |                   |       |       | 50    |      |
|                | เอทานอล 300,000   |       |       | 0,000 |      |
|                | ลิตรต่อวัน           |       |       |       |      |
+----------------+-------------------+-------+-------+-------+------+
| Penjico – HCMC | โครงกา            | E     | 2     | 1     | 6    |
| /              | รสร้างหม้อต้มน้ำให้ร้อน | .P.C. | 553 - | 0,000 | 3.36 |
| ประเทศเวียดนาม  |                   |       | 2554  | -1    |      |
|                |                   |       |       | 5,000 |      |
+----------------+-------------------+-------+-------+-------+------+
| United         | โรงงานผลิตยา       | E     | 2     | 25    | 9    |
| International  |                   | .P.C. | 553 - | 0,000 | 0.23 |
| Pharma         |                   |       | 2554  | –     |      |
| Co.,Ltd. /     |                   |       |       | 30    |      |
|                |                   |       |       | 0,000 |      |
| ประเทศเวียดนาม  |                   |       |       |       |      |
+----------------+-------------------+-------+-------+-------+------+
| Unilever       | โครงการก่อส        | CM    | 2     | 4,500 | 6    |
| Vietnam /      | ร้างโรงงานผลิตอาหาร |       | 553 - | –     | 0.00 |
|                |                   |       | 2554  | 5,000 |      |
| ประเทศเวียดนาม  |                   |       |       |       |      |
+----------------+-------------------+-------+-------+-------+------+

หมายเหตุ ^(/1) E = การออกแบบวิศวกรรม, P = การจัดซื้อจัดหาเครื่องจักรและอุปกรณ์, C =
การก่อสร้างโรงงานอุตสาหกรรม,

CM = การให้บริการบริหารโครงการก่อสร้าง, PS = การให้บริการจัดหาเครื่องจักรและอุปกรณ์

ในปัจจุบัน ความคืบหน้าของโครงการต่างๆ ข้างต้นเป็นไปตามกำหนดการที่ได้วางไว้
โดยไม่มีปัญหาความล่าช้าของงานอย่างมีนัยสำคัญ